**Mai bine un rege decât un împărat!**

**13** El ne-a izbăvit

de supt puterea întunerecului,

şi ne-a strămutat

în Împărăţia Fiului dragostei Lui,

**14** în care avem

răscumpărarea,

prin sîngele Lui, iertarea păcatelor.

**15** El este

chipul Dumnezeului celui nevăzut,

cel întîi născut din toată zidirea.

**16** Pentrucă prin El au fost făcute toate lucrurile

cari sînt în ceruri şi pe pămînt,

cele văzute şi cele nevăzute: fie scaune de domnii, fie dregătorii, fie domnii, fie stăpîniri.

Toate au fost făcute prin El şi pentru El.

**17** El este

mai înainte de toate lucrurile,

şi toate se ţin prin El.
**18** El este

Capul trupului, al Bisericii.

El este

începutul,

pentruca în toate lucrurile să aibă întîietatea.

**19** Căci Dumnezeu a vrut

ca toată plinătatea să locuiască în El,
**20** şi să împace totul cu Sine prin El,

atît ce este pe pămînt

cît şi ce este în ceruri,

făcînd pace, prin sîngele crucii Lui.

**21** Şi pe voi,

cari odinioară eraţi străini şi vrăjmaşi

prin gîndurile

şi prin faptele voastre rele,

El v’a împăcat acum

**22** prin trupul Lui de carne,

prin moarte,

ca să vă facă să vă înfăţişaţi înaintea Lui sfinţi, fără prihană şi fără vină;

**23** negreşit, dacă rămîneţi şi mai departe

întemeiaţi

şi neclintiţi în credinţă,

fără să vă abateţi dela nădejdea Evangheliei,

pe care aţi auzit-o,

care a fost propovăduită oricărei făpturi de supt cer,

şi al cărei slujitor am fost făcut eu, Pavel.

**Icebreaker:** Cine dintre noi are dimineți în care ne trezim cu un cântec în gând... și-l fredonăm cât e ziua de lungă?

Un cântec pe care Biserica primară îl cânta. Trebuia ca adevărul lui să pătrundă adânc în mintea și inima credincioșilor. Adevăruri fundamentale.

**1:***5* *din pricina* ***nădejdii*** *care vă aşteaptă în ceruri şi despre care aţi auzit mai înainte în cuvîntul adevărului Evangheliei,**6* *care a ajuns pînă la voi şi este în toată lumea, unde dă roade şi merge crescînd, ca şi între voi.*

**1:*****23*** *negreşit, dacă rămîneţi şi mai departe întemeiaţi şi neclintiţi în credinţă, fără să vă abateţi dela* ***nădejdea Evangheliei****, pe care aţi auzit-o, care a fost propovăduită oricărei făpturi de supt cer, şi al cărei slujitor am fost făcut eu, Pavel.*

**1.La ce se referă această nădejde?**

Coloseni scrisă în perioada când un nou lider era pe drumul de a lua puterea. Vechiul lider Claudius și-a pierdut popularitatea. Nepotul său, se prefigurează ca fiind un nou lider care să răspundă speranțelor, nădejdii poporului de îndreptare a lucrurilor, de dreptate, prosperitate, demnitate. Noul lider, un om cu fapte de arme, cult, cu simț artistic, un lider al cărui tutore era Seneca. Mulți din imperiu încântați că acest tânăr va lua puterea. Nădejdea poporului în ceva mai bun, mai bine.

Împărații care se perindau aveau adăugiri la nume:

* [Augustus](https://en.wikipedia.org/wiki/Augustus_%28honorific%29): maiestuos, venerabil
* [**Autokrator**](https://en.wikipedia.org/wiki/Autokrator): singur cârmuitor
* [Dominus](https://en.wikipedia.org/wiki/Dominus_%28title%29): domn și stăpân
* Dominus Noster: domnul nostru
* [Imperator](https://en.wikipedia.org/wiki/Imperator):conducător
* Invictus: neînvinsul
* [Pater Patriae](https://en.wikipedia.org/wiki/Pater_Patriae):părintele patriei
* [Perpetuus](https://en.wikipedia.org/wiki/Dictator_perpetuus): universal
* Pontifex maximus: preot suprem/preot șef
* Princeps: primul cetățean (primul între egali)

Singura nădejede pentru omul acelor vremi, era un nou conducător care va îndrepta lucrurile, va lucra cu dreptate, va aduce prosperitatea și demnitate cetățenilor imperiulu

Numele celui care îl va înlocui pe Claudius, nădejdea/speranța poporului... Nero, căruia puterea i se va urca foarte repede la cap. i. În acea vreme, monedele reprezentau cea mai bună modalitate de distribuire massmedia a noului Împărat. Un împărat pe care îl porți mereu cu tine (monezi). **NERO CLAVD(IVS) CAESAR AVG(VSTVS) GERM(ANICVS) P(ONTIFEX) M(AXIMVS) TR(IBVNICIA) P(OTESTATE) IMP(ERATOR) P(ATER) P(ATRIAE)**

Pe lângă aceasta, multe statui... acesta este cel care va aduce dreptate, pace, libertate...

...Cam tot în acea perioadă, un grupuscul de oameni, între 8-20 de oameni, proclamă altceva decât restul cetății... Un rege nou, care este imaginea Dumnezeului Creator, Unic, Veșnic. Cel căruia i-au pus pe cruce inscripția**: IESVS NAZARENVS REX IVDÆORVM**

Un rege despre care se spune că a murit… apoi a înviat. Extrem de greu de acceptat în cultura vremii! **Ex.: Fa.17**: ***32*** *Cînd au auzit ei* ***de învierea morţilor****, unii îşi băteau joc, iar alţii au zis: „Asupra acestor lucruri te vom asculta altădată.“*

Un rege declarat cu origini iudaice cu o mână de adepți 12/70/500 dar cu un regat care crește exponențial. Împotriva unui imperiu, poate cel mai puternic dintre cele care au existat pe pământ, care cuprindea la un moment dat tot bazinul mediteranean cu câteva milioane de locuitori. Împotriva unui împărat cu putere de decizie de viață sau moarte pentru supuși, a cărui mânie însemna moarte și a cărui bunăvoință însemna viață prosperă.

Un REGE care a murit și despre care adepții Lui spun că a înviat, împotriva atotprezentului CEZAR.

Un REGE cu un regat micuț vis a vis de un ÎMPĂRAT care domnește peste tot bazinul mediteraaneean

Un REGE cu o mână de adepți față de un ÎMPĂRAT cu milioane de supuși

Un REGE care a fost ”înfrânt” pe Golgota față de un ÎMPĂRAT atotbiruitor

Un REGE care slujește față de un ÎMPĂRAT cu drept de viață și de moarte asupra supușilor

Un REGE care are ca tron crucea față de un ÎMPĂRAT înscăunat cu fast pe tronul de la Roma

**Ce să alegi? Pe cine să urmezi?**

Oferta cuprindea **nu doar un nou conducător ci un nou mod de conducere**

**Un conducător care nu vine să I se slujească, ci care slujește, având ca tron o cruce!!!**

Pavel atenționează creștinii din Colose… ”sunteți parte a unei lucrări nemaiauzite până acum despre care ați auzit în Evanghelie care aduce roade și merge crescând ca și între voi.”

**1:*****5*** *din pricina* ***nădejdii*** *care vă aşteaptă în ceruri şi despre care aţi auzit mai înainte în cuvîntul adevărului Evangheliei,****6*** *care a ajuns pînă la voi şi este în toată lumea,* ***unde dă roade şi merge crescînd****, ca şi între voi.*

**Ce roade? Împărăția! O nouă împărăție!!!**

**13** El ne-a izbăvit

de supt **puterea întunerecului**,

şi ne-a strămutat

în **Împărăţia Fiului dragostei Lui**,

**14** în care avem

**răscumpărarea**,

prin sîngele Lui, **iertarea păcatelor**.

**O nouă împărăție în care cetățenia se obține acceptând lucrarea pe care Regele Isus o face pentru supușii Săi. Nu dând ci acceptând.**

**Mc.2 vindecarea slăbănogului…***5* *Cînd le-a văzut Isus credinţa, a zis slăbănogului: „Fiule, păcatele îţi sînt iertate!“**6* *Unii din cărturari, cari erau de faţă, se gîndeau în inimile lor:**7* *„Cum vorbeşte omul acesta astfel? Huleşte!* ***Cine poate să ierte păcatele decît numai Dumnezeu****?“*

Regele nostru **ESTE** Dumnezeu!!! Unic! Fără început și sfârșit! Incomparabil!

**15** El este

chipul Dumnezeului celui nevăzut,

cel întîi născut din toată zidirea.

**16** Pentrucă prin El au fost făcute toate lucrurile

cari sînt în ceruri şi pe pămînt,

cele văzute şi cele nevăzute: fie scaune de domnii, fie dregătorii, fie domnii, fie stăpîniri.

Toate au fost făcute prin El şi pentru El.

**17** El este

mai înainte de toate lucrurile,

şi toate se ţin prin El.
**18** El este

Capul trupului, al Bisericii.

El este

începutul,

pentruca în toate lucrurile să aibă întîietatea.

**19** Căci Dumnezeu a vrut

ca toată plinătatea să locuiască în El,
**20** şi să împace totul cu Sine prin El,

atît ce este pe pămînt

cît şi ce este în ceruri,

făcînd pace, prin sîngele crucii Lui.

**Isus este Dumnezeu! Acum puteți alege!**

Citim acest pasaj (**1:15-20**) ca parte a unei teologii cosmice, care artă divinitatea și eternitatea lui Isus și ca o promisiune a victoriei finale. Ceea ce ne scapă este **caracterul profund subversiv** al acestor afirmații. Hristos este prezentat aici în limbajul folosit de romani pentru a-l descrie pe Cezar, care aștepta reverență din partea supușilor la pretenția sa de a fi divin. Cezar era cel care era înaintea tuturor lucrurilor, primum inter pares, cel care ține toate lucrurile împreună, care deține primul loc în tot. Cezar era capul, iar imperiul era trupul lui, unit în el și condus de el, în timp ce toate tronurile, domniile, puterile îi erau supuse. Cezar aducea pacea prin vărsare de sânge și păstrând astfel un imperiu veșnic.

Imaginea lui Cezar peste tot. Monede, statui peste tot. În case, pe abajururi, cupe, platouri. Așa că atunci când Pavel aplică acestea lui Isus, aceasta este o provocare directă la adresa imperiului. Imperiul nu mai este forța dominantă în viața creștinilor, pentru că Isus și Împărăția Lui i-a luat locul. Creștinii au inima legată de altă Împărăție! Și nu e de mirare că creștinii au fost persecutați.

**1:21**…*şi să împace totul cu Sine prin El,* ***atît ce este pe pămînt cît şi ce este în ceruri****, făcînd pace, prin sîngele crucii Lui.*

**Vremea escatonului: CERUL ȘI PĂMÂNTUL SĂ LOCUIASCĂ ÎMPREUNĂ!**

**Apoc.21**:***1*** *Apoi am văzut* ***un cer nou şi un pămînt nou****; pentrucă cerul dintîi şi pămîntul dintîi pieriseră, şi marea nu mai era.****2*** *Şi eu am văzut coborîndu-se din cer dela Dumnezeu, cetatea sfîntă, noul Ierusalim, gătită ca o mireasă împodobită pentru bărbatul ei.*

Este ceeea ce rostim des, de fiecare dată când rostim rugăciunea Tatăl Nostru… ***”facă-se voia Ta precum în cer și pe pământ”***

Nădejdea din vechime a evreilor era bazată pe două lucruri:

**-Bunul Dumnezeu a făcut această lume și a făcut-o bine**

**-la sfârșit același Bun Dumnezeu va găsi o soluție la problema omenirii**

**Cum Bunul Dumnezeu va găsi o soluție la problema omenirii?**

**Prin lucrarea lui Hristos continuată de Biserica Sa.**

Tot ceea ce împărățiile lumii au putut face este o parodie a adevăratei Împărății!

Trupul înviat al lui Hristos a fost începutul noii creații. Noua creație este proiectul lui Dumnezeu, lansat în ziua învierii.

Odată cu învierea lui Hristos, cosmosul cunoaște o undă de șoc.

Și adevărul despre această nouă Împărăție, era atât de palpabil încât oriunde ajungea Evanghelia, vieți, familii, comunități întregi erau schimbate după valorile noii Împărății!!! Și nădejdea izbucnea. Acolo unde nădejdea era legată de un nou împărat, ajungea mai devreme sau mai târziu să ducă la dezamăgire. Ceea ce un nou împărat nu putea aduce, Evanghelia focalizată pe Hristos făcea să fie vizibil, palpabil... o nouă Împărăție, vie, palpabilă, uimitoare...

Și până la insturarea finală a cerului nou și a pământului nou în care va locui neprihănirea, având un așa background ni se cere:

**23** negreşit, dacă rămîneţi şi mai departe

**întemeiaţi**

şi **neclintiţi în credinţă**,

**fără să vă abateţi dela nădejdea Evangheliei**,

pe care aţi auzit-o,

care a fost propovăduită oricărei făpturi de supt cer,

şi al cărei slujitor am fost făcut eu, Pavel.

**- 3 cuvinte metafore:**

**întemeiați** – fundația unei case

**neclintiți** – așezarea pe scaun, poziție; menținerea poziției în cursa de hipism

**fără să vă abateți** (doar aici în NT) – păstrarea direcției pe mare înspre destinație

Șansa de a fi parte din această măreață lucrare de reînnoire cosmică, o lucrare care începe cu lucrarea de reînnoire în viața mea. Asta înseamnă să devii creștin! Și nu separat. Ceva privat pentru tine ... ci parte a unui proiect măreț care cuprinde toată creația, tot universul. Să devenim parte a acestui proiect pilot de reînnoire a cosmosului. Asta înseamnă să devii creștin. **Parte a echipei de implementare a proiectului prin care realizările lui Hristos produc efect.**

Implementare... **ex.:** Muzicianul scrie o simfonie, dar care trebuie luată dusă înaintea oamenilor (implementată). O simfonie care nu mai trebuie inventată ci implementată!

Întorcându-ne la Colose. A fost riscanta lor alegere bună?

Peste ani, se dovedește că alegerea celor 20 de creștini din Colose a fost cea bună. Împărăția lui Hristos cuprinde azi întraga lume, pe când legat de împăratul Nero, afară de faptele legate de istorie, a rămas doar un nume pe care oamenii îl dau câinilor lor.

Aleg să mergem ca aplicație într-un subcapitol al lucrurilor în care ne-am putea pune nădejdea.

Închinarea la Cezar putea fi periculoasă pentru focalizarea lor pe Hristos și Împărăția Lui. Ce ne-ar putea defocaliza azi?

***Un idol este orice lucru în afară de Dumnezeu de care depindem pentru a fi fericiți, împliniți sau în siguranță.***

**Î:** Care ne sunt idolii în care există pericolul de a ne putem pune nădejdea și care sunt în contrasens cu valorile Împărăției lui Hristos?

**Ex:**Confortul?-casă-împrumut bancar 30 de ani-job solicitant (al 2-lea job)-nu mai avem timp de familie-nu mai avem timp de Biserică-ne trezim că nu mai avem timp de promovarea împărăției, devenind din promotori simpli consumatori

Bunăstarea

Plăcerea, hedonismul...?